Тайная вячэра (карціна Гэ)

«Тайная вячэра» () — карціна рускага мастака Мікалая Гэ (1831—1894), скончаная ў 1863 годзе. З’яўляецца часткай збору Дзяржаўнага Рускага музея ў Санкт-Пецярбургу ( Ж-4141). Памер карціны — .

Мікалай Гэ працаваў над гэтым палатном у 1861—1863 гадах у Італіі, у Фларэнцыі, падчас яго пенсіянерскай паездкі за мяжу. Пасля таго як Гэ прывёз карціну ў Пецярбург, яна экспанавалася на Акадэмічнай выстаўцы 1863 года. Савет Акадэміі мастацтваў высока ацаніў майстэрства мастака, выяўленае ім пры напісанні гэтай карціны, і прысвоіў яму званне прафесара гістарычнага жывапісу, а само палатно было набыта імператарам Аляксандрам II для музея Акадэміі мастацтваў.

На карціне намалявана тайная вячэра — апісаная ў Новым Запавеце апошняя трапеза Ісуса Хрыста з яго дванаццаццю вучнямі-апосталамі, падчас якой ён прадказаў, што адзін з іх — Іуда Іскарыёт — здрадзіць ямуНовы Запавет, Евангелле паводле Іаана: .

Карціна карысталася вялікім поспехам, яе шмат абмяркоўвалі, але меркаванні крытыкаў падзяліліся: адны ўхвалялі наватарскую трактоўку евангельскага сюжэту, а іншыя лічылі, што выявы Хрыста і апосталаў занадта далёкія ад традыцыйнага разумення, і яны напісаны недастаткова пераканаўча.

Мікалай Гэ стварыў прынамсі два паменшаныя аўтарскія паўторы карціны, адзін з якіх належыць калекцыі Дзяржаўнай Траццякоўскай галерэі, а іншы знаходзіцца ў Саратаўскім дзяржаўным мастацкім музеі імя .

 Крыніцы 

 Літаратура 





 Спасылкі 
 Інтэрактыўны від залы Дзяржаўнага Рускага музея, у якім знаходзіцца карціна «Тайная вячэра» (трэба перайсці направа), www.virtualrm.spb.ru

Катэгорыя:Карціны Мікалая Гэ
Катэгорыя:Карціны са збораў Дзяржаўнага Рускага музея
Катэгорыя:Карціны паводле сюжэтаў Новага Запавету
Катэгорыя:Ісус Хрыстос у жывапісе
Катэгорыя:Іуда Іскарыёт
Катэгорыя:Апостал Пётр